Márcio Azevedo

Márcio Gonzaga de Azevedo (sündinud 5. veebruaril 1986 Guarabiras) on Brasiilia jalgpallur, kes mängib vasakkaitsjana Brasiilia kõrgliiga klubis Athletico Paranaense.

Ta alustas klubikarjääri 2004. aastal Brasiilia kõrgliiga klubis Juventudes. Aastatel 2007–2008 mängis ta laenul Fortalezas. 2008. aastal suundus ta tagasi Brasiilia kõrgliigasse, liitudes Athletico Paranaensega. 2009. aastal tuli ta klubiga Paraná osariigi meistriks. Aastatel 2011–2013 mängis ta Brasiilia kõrgliigas Botafogo meeskonnas.

2013. aastal siirdus Azevedo esimest korda välismaale, liitudes Ukraina kõrgliiga klubiga Harkivi Metalist. Sealt suundus ta järgmisel aastal Donetski Šahtari, kellega tuli hooajal 2016–17 Ukraina meistriks. Suur osa Donetski Šakhtaris veedetud ajast vaevles Azevedo vigastuste küüsis. Hooaja 2017–18 teises pooles mängis ta laenul Kreeka kõrgliiga klubis PAOK.

2018. aasta juulis suundus ta tagasi Brasiiliasse, liitudes taas Athletico Paranaensega.

Saavutused 
Fortaleza
Campeonato Cearense: 2008
Athletico Paranaense
Campeonato Paranaense: 2009, 2019
Copa Sudamericana: 2018
Copa do Brasil: 2019
Donetski Šahtar
Ukraina Premjer-Liga: 2016–17
Ukraina karikas: 2016, 2017
Ukraina superkarikas: 2016, 2017
PAOK
Kreeka karikas: 2017–18

Viited 

Brasiilia jalgpallurid
Club Athletico Paranaense mängijad
Botafogo de Futebol e Regatase mängijad
Donetski Šahtari mängijad
Sündinud 1986